

Gode råd, når du skal køre med Fristevognen

**Hvorfor er det vigtigt med mellemmåltider?**

Når man er ældre, kan appetitten være lille, og det kan være svært at få dækket sit energi- og proteinbehov igennem dagens tre hovedmåltider. Derfor anbefales det, at ældre spiser mellem 3-5 mellemmåltider i løbet af døgnet, uanset kostform. Et mellemmåltid kan være alt fra et glas kold mælk til en sød dessert eller saltet snack.

**Gode råd, før du kører med Fristevognen**

* Husk at sætte service fra afdelingen på vognen, inden den kører (kagetallerkner, glas og teskeer)
* Tjek, at menukortet stemmer overens med dét, som er på vognen
* Vognen skal betjene to afdelingerne, så sørg for, at der er nok mellemmåltider derpå

**Gode råd, når du kører med Fristevognen**

* Husk at anrette mellemmåltiderne som vist på menukortet, medmindre beboeren ønsker anderledes
* Husk at tilbyde de rette mellemmåltider til de rette beboere, alt efter kostform
* Vær opmærksom på at omtale mellemmåltiderne som noget genkendeligt og appetitligt

**Gode råd, når du er færdig med at køre med Fristevognen**

* Husk at sætte service tilbage på afdelingen
* Åbnede varer skal sættes i afdelingens køleskab
* Send vognen pænt videre til næste afdeling eller tilbage på plads, hvis det er sidste tur på dagen
* Husk at tømme vognen og skraldespanden, hvis det er den sidste tur på dagen
* Husk at sætte fryseplader og is tilbage i fryseren og uåbnede varer tilbage i køleskabet